Λουίζα Ελισάβετ της Γαλλίας

Η **Λουίζα Ελισάβετ** (γαλλ. *Louise Élisabeth de France*, 14 Αυγούστου 1727 - 6 Δεκεμβρίου 1759) του Οίκου των Βουρβόνων ήταν πριγκίπισσα της Γαλλίας. Ήταν γνωστή και ως *βασιλική κυρία Ελισάβετ*. Αναφέρεται ότι έμοιαζε πολύ στον πατέρα της και γι' αυτό ήταν η αγαπημένη του κόρη.

## Βιογραφία
Η *Μαρία Λουίζα Ελισάβετ* ήταν το πρώτο παιδί και η πρώτη κόρη του Λουδοβίκου ΙΕ΄ της Γαλλίας και της Μαρίας Λετσύνσκα. Μεγάλωσε στις Βερσαλλίες με τη δίδυμη αδελφή της, Ερριέττα, τις νεότερες αδελφές τους, Μαρία Λουίζα και Μαρία Αδελαΐδα, και τον αδελφό τους, Λουδοβίκο Φερδινάνδο. Ήταν πολύ έξυπνη· αυτή και ο αδελφός της ήταν τα μόνα από τα αδέλφια που παντρεύτηκαν. 

Τον Φεβρουάριο 1739, σε ηλικία 12 ετών, της αναγγέλθηκε ο γάμος με τον ινφάντη Φίλιππο, τρίτο γιο του Φιλίππου Ε΄ της Ισπανίας (ο οποίος ήταν θείος του πατέρα της) και της δεύτερης συζύγου του, Ελισάβετ Φαρνέζε. Ο αρραβώνας έγινε στο πλαίσιο σύσφιξης των σχέσεων μεταξύ των Βουρβόνων της Ισπανίας και της Γαλλίας· δεν έγινε δεκτός με ενθουσιασμό στη γαλλική Αυλή, αφού ο Φίλιππος ήταν τρίτος στη σειρά διαδοχής και δεν είχε ελπίδες να ανέβει στον θρόνο της Ισπανίας. Η τελετή του γάμου έγινε κοντά στη Μαδρίτη στις 25 Οκτωβρίου 1739.

Όταν έφτασε στην Αυλή της Ισπανίας παρατήρησε ότι υπήρχε πολύ μεγαλύτερη αυστηρότητα στο εθιμοτυπικό σε σχέση με τις Βερσαλλίες, ενώ η πεθερά της, Ελισάβετ Φαρνέζε, ήταν εξαιρετικά αυταρχική. Αυτό την έκανε να απομονωθεί στα δωμάτιά της μακριά από τον θρόνο, παίζοντας με τις κούκλες της, ενώ έγραφε γράμματα εκφράζοντας τη στενοχώρια της στον πατέρα της. Στον δρόμο για την Πάρμα έφτασε στις Βερσαλλίες στις 11 Δεκεμβρίου 1748, όπου ευχαρίστησε τον πατέρα της για το νέο δουκάτο του συζύγου της. Τον Ιούλιο του 1726 η κουνιάδα της, Μαρία Θηρεσία, σύζυγος του αδελφού της, δελφίνου Λουδοβίκου, πέθανε στη γέννα και τον Ιανουάριο του 1747 ο Λουδοβίκος νυμφεύτηκε τη Μαρία Ιωσηφίνα της Σαξονίας, που απέκτησε στενή φιλία με τη Λουίζα Ελισάβετ. Έφτασε στην Πάρμα τον Οκτώβριο του 1749 φέρνοντας τα γαλλικά έθιμα και τη γαλλική κουζίνα· έμεινε με τον σύζυγο της στο περίφημο ανάκτορο των δόγηδων του Κολόρνο ανακαινισμένο με το γαλλικό στυλ. 

Η δίδυμη αδελφή της, Ερριέττα, απεβίωσε το 1752. Η Λουίζα Ελισάβετ επισκέφτηκε τον τάφο εκείνης και παρέμεινε στις Βερσαλλίες έναν χρόνο· όταν επέστρεψε στην Πάρμα, δεν είχε διάθεση να κυβερνήσει. Συμμάχησε με την αυτοκράτειρα Μαρία Θηρεσία, που της υποσχέθηκε τον θρόνο των νοτίων Κάτω Χωρών (σημερινό Βέλγιο), ο οποίος είχε επιστραφεί στην Αυστρία με τη Συνθήκη του Αιξ λα Σαπέλ. Η Λουίζα Ελισάβετ επανήλθε στη Γαλλία τον Σεπτέμβριο του 1757, προκειμένου να τακτοποιήσει τον γάμο τής κόρης της, Ισαβέλλας, με τον μεγαλύτερο γιό της Μαρίας Θηρεσίας, Ιωσήφ (1760). 

Η Ελισάβετ πέθανε στις Βερσαλλίες στις 6 Δεκεμβρίου 1759 σε ηλικία 32 ετών από ευλογιά.

## Οικογένεια
Παντρεύτηκε το Φίλιππο της Ισπανίας, Δούκα της Πάρμα, και απέκτησε τρία παιδιά:

* Ισαβέλλα Μαρία (1741 - 1763), παντρεύτηκε τον Ιωσήφ Β΄ της Αγίας Ρωμαϊκής Αυτοκρατορίας.
* Φερδινάνδος (1751 - 1802), Δούκας της Πάρμα.
* Μαρία Λουίζα (1751 - 1819), παντρεύτηκε τον Κάρολο Δ΄ της Ισπανίας.

## Πρόγονοι





## Εικόνες

Αρχείο:Marie Louise Elisabeth De France, Duchess of Parma by Jean Marc Nattier and Studio.jpg|Η Λουίζα Ελισάβετ με κυνιγιτική στολή
Αρχείο:Madame Infante posthumous portrait Nattier.jpg|
Αρχείο:Madame Louise-Elisabeth, Duchess of Parma, The Earth, by Jean-Marc Nattier, 1750, oil on canvas - Museu de Arte de São Paulo - DSC07206.jpg|Η Δούκισσα της Πάρμας το 1750 που παριστάνει τη θεά Γαία
Αρχείο:Louise Elisabeth of France Family copy.jpg|Κομμένο πορτέτο της Δουκικής οικογένειας της Πάρμας το 1757
Αρχείο:Louise Elisabeth of France Parma5.jpg|
Αρχείο:Louise Élisabeth and Adélaïde de France.jpg|Η Λουίζα Ελισάβετ και η Αδελαίδα της Γαλλίας 


## Εξωτερικοί σύνδεσμοι

## Παραπομπές


Κατηγορία:Οίκος των Βουρβόνων
Κατηγορία:Πριγκίπισσες της Γαλλίας
Κατηγορία:Ισπανίδες Ινφάντας
Κατηγορία:Πριγκίπισσες των Βουρβόνων-Πάρμας
Κατηγορία:Δούκισσες της Πάρμας